Han er utdannet ved kunstakademiet i Praha (Akademie Výtvarných Umění v Praze, AVU) i perioden 2003–2009; der studerte han konseptkunst under professor Miloš Šejn og maleri under Vladimír Skrepl og Jiří Kovanda. Han ble i 2004 suspendert fra kunstakademiet i Praha på grunn av provoserende kunst og flyttet studiene sine midlertidig til Kunstakademiet i Trondheim, med veiledning av Gedeminas Urbonas. I 2005 ble hans video «Bakkerekord» antatt til Høstutstillingen. Han tok opp igjen studiene i Praha i 2005 under professor Miloš Šejn, og skiftet til atelier for maleri i perioden 2007–2009.